Konac
<s>Konac je pređa kružnog promjera od dvije (ili više) međusobno uvijenih niti neograničene duljine.</s>

<s>Proces izrade konca zove se končanje, kod njega se jednonitne pređe spajaju međusobnim uvijanjem.</s><s>Višenitni konci mogu se izraditi končanjem u jednom stupnju, kada se sve niti spajaju istovremeno, ili u više stupnjeva, pa se tako formiraju kordne konstrukcije.</s><s>Pa se tako naprimjer četveronitni konac može izraditi istovremenim končanjem četiriju jednonitnih pređa u jednom stupnju, ali i u dva stupnja, kada se u prvom stupnju najprije spajaju po dvije niti i stvara dvonitna pređa, a zatim se u drugom stupnju, po dvije dvonitne pređe spajaju međusobnim uvijanjem u četveronitni konac.</s><s>Isto tako proizvode se konci koji sadrže i do tridesetak niti.</s><s>Kod stupnjevanog končanja je smjer uvijanja u pravilu naizmjeničan.</s>

<s>Nakon končanja, konci se bojaju i po potrebi dorađuju, a nakon tog pakiraju.</s><s>Upotrebne karakteristike konaca u velikoj mjeri zavise o njihovoj konstrukciji i vrsti pređe od koje su izrađeni.</s>

<s>Karakteristike</s>

<s>Pamučni  konac je kompatibilan sa tkaninama izrađenih od vlakana biljnog porijekla, kao što su pamuk i lan, ali i za tkanine  
napravljene od celuloznih vlakana.</s><s>Nije prikladan za većinu sintetskih tkanina, koje se ne skupljaju kod pranja - jer se ne rasteže, to je dobro je za tkanine, ali ne i za pletiva, koja zahtijevaju rastezljivost.</s><s>Jako se koristi u izradi ručnih radova, kod vezenja, čipkanja, pletenja, heklanja.</s><s>Konac za šivanje pretežno se također izrađuje od pamučnih vlakana, ali sve češće i od mješavina pamučnih i sintetičkih vlakana (poliester), pa čak i od samo sintetičkih vlakana.</s>

<s>Svileni konac uz to što je vrlo tanak, ima i veliku elastičnost i čvrstoću, pa se često koristi za šivanje svilenih i vunenih tkanina.</s><s>Specijalni svileni konac, koji ima oko tri puta veći promjer od običnog, koristi se za ručno šivanje dugmadi, jer je izuzetno jak i za razne dekorativne efekte.</s>

<s>Najlonski konac je čvrst, jako rastezljiv, ali tako da ne mijenja dužinu, te je zbog toga pogodan za zavjese i vrlo rastezljiva pletiva.</s>

<s>Poliesterski konac ima slične karakteristike, te je prikladan za razne sintetičke i prethodno isprane tkanine, i za pletene tkanine od sintetičkih vlakana.</s>

<s>Konci za šivaće mašine i ručno šivanje trebaju biti savitljivi i laki za umetanje u iglu, ali i glatki, otporni na trenje prilikom šivanja, dovoljno elastični da ne puknu po šavovima i otporni na pranje i kemijsko čišćenje.</s>

<s>Konci za specijalne namjene zahtijevaju i specifičnu doradu.</s><s>Tako na primjer odijelo izrađeno od vodonepropusne tkanine, treba biti šivano isto tako sa vodootpornim koncem.</s><s>Takav tip konca se obično podvrgava posebnom tretmanu nakon - končanja.</s>

<s>Konac se uobičajeno prodaje namotan na kalem, a njegova dužina i stupanj finoće, naveden je na kraju kalema.</s>

<s>Izvori</s>

<s>Vanjske veze</s>

<s>konac na portalu Hrvatska enciklopedija</s>

<s>Tekstilni materijali</s>

